Basilius Čujkov

Basilius Ioannis filius Čujkov (Russice Василий Иванович Чуйков, tr. Vasilij Ivanovič Čujkov), natus die 12 Februarii 1900 in vico Serebrjanye Prudy gubernii Tulensis Imperii Russici (nunc regionis Moscuensis Foederationis Russicae), mortuus die 18 Martii 1982 Moscuae, erat ductor exercitus Sovieticus, particeps Belli Civilis Russici et Belli Orbis Terrarum Secundi, Marescalcus Unionis Sovieticae ab anno 1955, Heros Unionis Sovieticae (eo titulo bis – annis 1944 et 1945 – dignatus), vicarius primus ministri defensionis URSS ab anno 1960, ab anno 1961 praefectus defensionis civilis Unionis Sovieticae. Scripsit libros memoriarum suarum de Bello Magno Patrio, praesertim de pugna Stalingradensi (in qua praefuit exercitui, qui magnam gloriam meruit).

Nexus externi

 Pagina de Basilio Čujkov Encyclopaediae Sovieticae Magnae editionis tertiae 
 Pagina de Basilio Čujkov in situ interretiali Heroes terrae 

Categoria:Ductores exercitus
Categoria:Incolae Imperii Russici
Categoria:Milites Russiae
Categoria:Milites Unionis Sovieticae
Categoria:Participes Belli Civilis Russici
Categoria:Participes secundi belli mundani
Categoria:Scriptores Russiae
Categoria:Auctores Russici